Ego Odo, dux Burgundię, notum facio tam presentibus quam futuris quod Milo, abbas Sancti Stephani Divionensis et conventus ejus, humili supplicatione me rogaverunt ut venditionem illam grangie de Nuilleio cum omnibus appenditiis et pertinentiis suis, quam fecerunt monasterio Cisterciensi, in tuitione perpetua susciperem; ad quorum petitionem venditionem predictam sub mea tuitione suscepi perpetuo conservandam. Hujus rei testes sunt Guido, abbas de Maceriis, Poncius, cellerarius Cisterciensis; Nicholas, cellerarius de Maceriis; Huo, dominus Vergeii; Nicholas, clericus meus; Dodo de Marrigneio. Et ut hoc ratum in perpetuo habeatur, presentem cartam sigilli mei munimine feci roborari. Actum est hoc anno Dominice incarnationis M°C°XC° septimo.